4.1 ลักษณะของผลิตภัณฑ์และบริการ

  ผลิตภัณฑ์ของบริษัทฯ สามารถจำแนกได้เป็น 4 ประเภท ได้แก่

1.  งานโครงสร้างเหล็ก (Steel Structure)

บริษัทฯให้บริการแปรรูปและติดตั้งโครงสร้างโลหะในโรงงานอุตสาหกรรม
โดยเฉพาะโครงสร้างเหล็กโดยใช้เหล็กแผ่นและเหล็กรูปพรรณจากทั้งในและต่างประเทศเป็นวัตถุดิบหลัก
บริษัทฯเริ่มจากการดำเนินการประกอบโครงสร้างเหล็กภายในโรงงานของบริษัทฯ
ให้ได้ขนาดและรูปร่างตามที่ออกแบบ เพื่อความสะดวกและลดเวลาในการติดตั้งที่โครงการ
หลังจากนั้นบริษัทฯ
จึงนำโครงเหล็กที่ประกอบขึ้นไปดำเนินการประกอบและเชื่อมเป็นโครงสร้างเหล็กขนาดใหญ่ตามแบบทางวิศวกรรมในที่ตั้งของโครงการ
ปัจจุบันบริษัทฯสามารถผลิตชิ้นงานก่อสร้างโครงสร้างโลหะได้สูงสุดถึง 20,000 ตันต่อปี
งานก่อสร้างโครงสร้างโลหะที่บริษัทฯรับดำเนินการโดยส่วนใหญ่เป็นงานก่อสร้างโครงสร้างโลหะของอาคารขนาดใหญ่ในโรงงานอุตสาหกรรม
เช่น โรงไฟฟ้า โรงกลั่นน้ำมัน โรงงานปิโตรเคมี เป็นต้น ซึ่งเป็นโครงสร้างโลหะที่มีความซับซ้อน
สามารถทนทานต่อสภาวะแวดล้อมที่รุนแรงทั้งแรงดันและสารเคมี
การดำเนินงานก่อสร้างจึงจำเป็นต้องใช้บุคลากรที่มีประสบการณ์ ความชำนาญและเชี่ยวชาญสูง

นอกจากนี้ ความชำนาญในการก่อสร้างโครงสร้างโลหะโรงงานอุตสาหกรรมของบริษัทฯ
ครอบคลุมถึงงานก่อสร้างโครงสร้างเหล็กที่เป็นส่วนประกอบของเครื่องจักร
โครงสร้างเหล็กที่เป็นโครงสร้างหลักของอาคารสูงและโครงสร้างหลังคาอาคาร

[]

ภาพชิ้นงานโครงสร้างเหล็กขณะติดตั้ง

2.  งานประกอบและติดตั้งระบบท่อ (Piping)

บริษัทฯ มีความชำนาญในการให้บริการประกอบและติดตั้งระบบท่อ
โดยส่วนใหญ่ลูกค้าจะเป็นผู้จัดเตรียมท่อตามความต้องการ โดยจะสั่งจากต่างประเทศหรือนำเข้า
เนื่องจากท่อที่ใช้ส่วนใหญ่ยังไม่สามารถผลิตได้ภายในประเทศ เนื่องจากเป็นท่อที่มีคุณสมบัติพิเศษ
โดยเป็นท่อไร้ตะเข็บที่มีขนาดเส้นผ่าศูนย์กลาง และความหนามากกว่าท่อที่ใช้ในอุตสาหกรรมอื่นๆ
โดยทั่วไป และเป็นท่อโลหะที่มีตั้งแต่ ท่อเหล็กกล้า (Carbon Steel) ท่อเหล็กไร้สนิม
(Stainless Steel) ไปจนถึง ท่อโลหะผสม (Alloy) ที่ใช้โลหะผสมหลากหลายตั้งแต่
เหล็กกล้า นิเกิล สแตนเลส ไปจนถึงโลหะพิเศษ เช่น ไทเทเนียม ขึ้นอยู่กับความต้องการใช้งาน
จากคุณสมบัติของท่อที่ได้กล่าวมาข้างต้น
เนื่องจากวัตถุดิบที่ใช้ในการประกอบและติดตั้งระบบท่อนั้นมีความหลากหลาย
การประกอบและติดตั้งท่อจึงต้องใช้เทคนิค และความชำนาญพิเศษ

บริษัทฯให้บริการประกอบและติดตั้งระบบหลายชนิด คือ ระบบท่อก๊าซ
ระบบท่อลำเลียงของเหลวในโรงงานไฟฟ้า โรงกลั่นน้ำมัน และโรงงานปิโตรเคมี
ระบบท่อในโรงงานปิโตรเคมีนั้น ใช้เป็นช่องทางในการส่งผ่านสารเคมีในกระบวนการผลิต
จึงต้องมีความทนทานต่อสภาวะแวดล้อมที่รุนแรงและสารเคมีต่างๆรวมถึงต้องมีความสามารถในการรองรับแรงดันสูง
จึงจำเป็นต้องใช้ความแม่นยำและความชำนาญสูงในการก่อสร้าง นอกจากนี้ท่อแต่ละชนิดต้องใช้ทักษะ
เทคนิค และความชำนาญสูงของบุคลากรที่แตกต่างกันประกอบ
การต่อเชื่อมและการตรวจสอบคุณภาพหลังการติดตั้ง

ในการประกอบและก่อสร้างระบบท่อนั้น บริษัทฯ
จะดำเนินการประกอบท่อในโรงงานของบริษัทฯให้ได้ขนาดและรูปร่างตามแบบวิศวกรรม
แล้วจึงนำไปดำเนินการประกอบและเป็นระบบท่อในกระบวนการผลิตในที่ตั้งของโครงการ
เพื่อลดเวลาที่ใช้ในการติดตั้งหน้างาน ซึ่งกระบวนการประกอบท่อในโรงงานั้น
จะเริ่มจากการออกแบบชิ้นงาน การตัด ประกอบและเชื่อมต่อเพื่อให้ชิ้นงานตามที่ต้องการ
การทดสอบเพื่อคลายความตึงของท่อ การเอ๊กซ์เรย์เพื่อตรวจสอบรอยเชื่อม
การพ่นผงเหล็กเพื่อขจัดสนิมบนพื้นผิวท่อ และการทาสีเพื่อป้องกันสนิม

[]

[]

ชิ้นงานระบบท่อที่โรงงานเพื่อรอการนำไปติดตั้ง ชิ้นงานระบบท่อขณะติดตั้ง

3.  งานประกอบและติดตั้งถังบรรจุ (Tanks) เครื่องจักรและอุปกรณ์ (Equipment) &
    Mechanical Installation)

บริษัทฯให้บริการประกอบและติดตั้งถังบรรจุของเหลว เครื่องจักร อุปกรณ์ และวัสดุต่างๆ รวมถึง
งานยกติดตั้งของหนัก (Heavy Lift Operation) ในโรงงานอุตสาหกรรม เช่น โรงกลั่นน้ำมัน
โรงงานผลิตเครื่องดื่มโรงงานเม็ดพลาสติก และโรงงานปิโตรเคมี เป็นต้น
ตัวอย่างงานประเภทนี้ได้แก่ การติดตั้งถังโลหะ การติดตั้งคอมเพรซเซอร์ และปั๊มขนาดใหญ่ เป็นต้น
โดยงานประกอบและติดตั้งถังบรรจุ (Tank) ของบริษัทฯจะมีทั้งงานที่บริษัทฯ
เป็นผู้รับผิดชอบตั้งแต่การเป็นผู้จัดหาวัสดุ ประกอบและติดตั้ง และงานที่บริษัทฯ
รับผิดชอบเฉพาะการเป็นผู้ประกอบและติดตั้ง โดยมีลูกค้าเป็นผู้จัดเตรียมวัสดุ
ซึ่งส่วนใหญ่จะมีขนาดเส้นผ่านศูนย์กลางไม่เกิน 30 เมตร

บริษัทฯจะเป็นผู้ทำการเชื่อมประกอบแผ่นโลหะที่ผ่านการม้วนมาเชื่อมต่อกันเป็นถังบรรจุ
และนำไปติดตั้งยังโรงงานหรือสถานที่ที่ลูกค้ากำหนด สำหรับงานติดตั้งเครื่องจักรและอุปกรณ์บริษัทฯ
จะทำการตัดชิ้นส่วนเหล็กให้ได้รูปตามแบบและประกอบเป็นอุปกรณ์ตามความต้องการของลูกค้า
จากนั้นจึงนำไปติดตั้งพร้อมเครื่องจักรของลูกค้ายังที่ตั้งโครงการ[]

[][]

อุปกรณ์ที่ประกอบที่โรงงานเพื่อรอการนำไปติดตั้ง การติดตั้งอุปกรณ์ที่พื้นที่ก่อสร้าง

4.  งานอื่นๆ ได้แก่ งานปรับปรุงและซ่อมบำรุงเครื่องจักรและอุปกรณ์

บริษัทฯให้บริการปรับปรุง
และซ่อมบำรุงเครื่องจักรและอุปกรณ์ในโรงงานอุตสาหกรรมเพื่อเพิ่มประสิทธิภาพในการดำเนินงานหรือเพื่อรองรับการขยายกำลังการผลิต
ส่วนใหญ่จะประกอบไปด้วยงานยก งานย้าย และติดตั้งเครื่องจักรและวัสดุอุปกรณ์ต่างๆ
เป็นงานที่ต้องใช้ความสามารถและความชำนาญเป็นพิเศษ
เนื่องจากต้องปฏิบัติงานในสถานที่ที่มีเครื่องจักรเดินเครื่อง หรือคนงานกำลังปฏิบัติงานอยู่ (Live
Plant) ส่วนมากเป็นโครงการที่มีกำหนดระยะเวลาที่จำกัด
เนื่องจากโรงงานอุตสาหกรรมจำเป็นต้องดำเนินการผลิตอย่างต่อเนื่อง ได้แก่
งานปรับปรุงระบบการผลิตในโรงงานเครื่องดื่ม การปรับปรุงหอกลั่นน้ำมัน
งานปรับปรุงและซ่อมบำรุงที่บริษัทฯรับดำเนินการ
โดยส่วนใหญ่เป็นงานในโรงงานอุตสาหกรรมขนาดใหญ่ อาทิเช่น โรงงานปิโตรเคมี โรงกลั่นน้ำมัน
โรงงานผลิตเบียร์ เป็นต้น

1.  ภาวะการตลาดและการแข่งขัน

1.  กลยุทธ์การแข่งขัน

ในการเลือกผู้รับเหมาสำหรับการก่อสร้างในโรงงานอุตสาหกรรมหนักนั้น
ผู้ว่าจ้างจะพิจารณาจากประวัติการทำงานในอดีตของผู้รับเหมาเป็นสำคัญ เนื่องจากความล้มเหลว
ความล่าช้า หรือการก่อสร้างที่ไม่ได้มาตรฐานนั้น
จะส่งผลกระทบต่อการดำเนินงานของผู้ว่าจ้างโดยตรง ดังนั้นกลยุทธ์หลักของบริษัทฯ คือ
สร้างความเชื่อมั่นให้กลุ่มลูกค้าและรักษาชื่อเสียงของบริษัทฯ ไว้ ในระยะยาว
บริษัทฯมีแผนยุทธศาสตร์เพื่อให้บรรลุวัตถุประสงค์ตามกลยุทธ์ของบริษัทฯดังนี้

-   รักษามาตรฐานความปลอดภัยในการทำงานให้อยู่ในระดับที่สูง

  ความปลอดภัยในการทำงานถือเป็นสิ่งสำคัญในการดำเนินงานทั้งสำหรับผู้ว่าจ้าง และผู้รับเหมา
  เนื่องจากการเกิดอุบัติเหตุ จะส่งผลกระทบโดยตรงต่อโครงการ เพราะอาจทำให้โครงการล่าช้า
  หรือเสียหายได้นอกจากนั้น การเกิดอุบัติเหตุอาจส่งผลกระทบต่อขวัญและกำลังใจของบุคลากร
  ดังนั้นการควบคุมการดำเนินงานให้มีมาตรฐานความปลอดภัยในระดับสูงนั้นจึงถือเป็นสิ่งสำคัญอันดับหนึ่งในการสร้างความเชื่อมั่นต่อผู้ว่าจ้างและชื่อเสียงของบริษัทฯ
  ดังนั้นก่อนการทำงานทุกโครงการบริษัทฯ
  จะมีการวางแผนวิเคราะห์ความเป็นไปได้ของการเกิดอุบัติเหตุต่างๆ ในการทำงานแต่ละขั้นตอน
  รวมทั้งหามาตรการเพื่อลดความเสี่ยงจากการเกิดอุบัติเหตุ
  รวมทั้งทำการอบรมพนักงานเพื่อให้ตระหนักถึงความเป็นไปได้ในการเกิดอุบัติเหตุ
  ให้ความรู้แก่บุคลากรและเพิ่มความระมัดระวัง ในแต่ละโครงการนั้น
  บริษัทฯได้จัดให้มีอุปกรณ์ป้องกันพร้อมไว้สำหรับพนักงาน
  และดำเนินการตามมาตรฐานความปลอดภัยระดับสากลอย่างเคร่งครัด บริษัทฯ
  มีประวัติทางด้านความปลอดภัยที่ดีเยี่ยม ดังจะเห็นได้จากประกาศนียบัตรต่างๆ ที่บริษัทฯ
  ได้รับจากลูกค้า (โปรดพิจารณาหัวข้อ 4.5 ประกาศนียบัตรที่บริษัทฯ
  ได้รับและตัวอย่างผลงานในอดีตที่สำคัญ)

-   มุ่งมั่นรักษาและพัฒนาคุณภาพของผลงาน

  ชื่อเสียงด้านคุณภาพของผลงานเป็นหนึ่งในปัจจัยแห่งความสำเร็จของธุรกิจรับเหมาก่อสร้างในโรงงานอุตสาหกรรมหนัก
  บริษัทฯ มีชื่อเสียงและเป็นที่ยอมรับในวงการมายาวนาน
  และมีเป้าหมายที่จะเสริมสร้างความแข็งแกร่งด้านคุณภาพของผลงาน
  เพื่อเป็นจุดแข็งในการสนับสนุนการเติบโตของบริษัทฯ ต่อไปในอนาคต

  บริษัทฯ ได้พัฒนาศักยภาพของการแข่งขันอย่างต่อเนื่องไม่ว่าจะเป็นในเรื่องของบุคลากร
  เทคโนโลยี เครื่องจักร และกระบวนการทำงาน ในส่วนของบุคลากรนั้น
  บริษัทฯได้จัดให้มีการเสริมทักษะ ด้วยการฝึกอบรมอย่างต่อเนื่อง
  เพื่อเพิ่มศักยภาพในการทำงานของบุคลากร จัดให้มีการนำเข้าเครื่องจักรใหม่ๆ
  ที่มีประสิทธิภาพสูงขึ้น และปรับปรุงกระบวนการทำงาน เพื่อให้บริษัทฯ มั่นใจว่าบริษัทฯ
  จะสามารถรักษาคุณภาพของงานให้อยู่ในเกณฑ์ที่ดีได้อย่างต่อเนื่อง

-   การควบคุมการทำงานให้เสร็จตามระยะเวลาที่กำหนด

  งานก่อสร้างโครงสร้างโลหะในอุตสาหกรรมขนาดใหญ่เป็นงานที่ต้องวางแผนเป็นระยะเวลานาน
  และต้องการความตรงต่อเวลาในการส่งมอบงานในระยะเวลาที่กำหนด ซึ่งบริษัทฯ
  มีชื่อเสียงด้านการส่งมอบงานตรงตามระยะเวลาที่กำหนด
  ซึ่งเป็นหนึ่งในปัจจัยแห่งความสำเร็จของธุรกิจรับเหมาก่อสร้างที่ต้องการความรับผิดชอบสูงมาอย่างยาวนาน

  บริษัทฯ มีการบริหารการดำเนินงานอย่างมีระบบ มีการวางแผนการทำงานในทุกๆขั้นตอน
  พัฒนาศักยภาพการทำงานของบุคลากรอย่างต่อเนื่อง
  เพื่อให้การปฏิบัติงานมีประสิทธิภาพและสำเร็จภายในระยะเวลาที่กำหนด

1.  ลักษณะการจัดหางานของบริษัทฯ

บริษัทฯ ให้บริการก่อสร้างงานในโรงงานอุตสาหกรรมหนักทั้งภายในและต่างประเทศ
โดยช่องทางที่สำคัญในการจัดหางานของบริษัทฯ ได้แก่ 1) การประมูลงานจากเจ้าของโครงการ
(Project Owner) โดยตรง และ 2) การประมูลจากผู้รับเหมาหลัก (Main Contractor)

1) การประมูลงานจากเจ้าของโครงการ (Project Owner)

บริษัทฯ มีช่องทางในการติดต่อกับเจ้าของโครงการโดยตรง
ในการรับงานรับเหมาก่อสร้างโครงการต่างๆ เจ้าของโครงการส่วนใหญ่ที่เป็นลูกค้าของบริษัทฯ
เป็นบริษัทชั้นนำในอุตสาหกรรมขั้นพื้นฐานของประเทศ
และกลุ่มโรงงานอุตสาหกรรมที่มีแผนการขยายการลงทุน เพื่อขยายกำลังการผลิตและ/หรือ
ปรับปรุงโรงงานให้ดำเนินการอย่างมีประสิทธิภาพมากขึ้น ยกตัวอย่างเช่น โรงกลั่นน้ำมัน
โรงแยกก๊าซ โรงไฟฟ้า โรงงานอาหาร โรงงานเม็ดพลาสติกขนาดกลาง และขนาดเล็ก
และโรงงานปิโตรเคมี เป็นต้น ลูกค้าส่วนใหญ่จะมีความสัมพันธ์ที่ดีกับบริษัทฯ
โดยปกติการประมูลงานจากเจ้าของโครงการจะสามารถแบ่งได้เป็น 2 ลักษณะดังนี้

  (1) เจ้าของโครงการจะพิจารณาจากผลงานที่ผ่านมาของบริษัทฯ และติดต่อมายังบริษัทฯ
  เพื่อให้ยื่นซองประมูลงานโดยตรง

  (2) เจ้าของโครงการว่าจ้างผู้บริหารโครงการ (EPCM) โดย EPCM
  จะเป็นผู้ให้คำแนะนำแก่บริษัทฯ
  ในการเลือกผู้รับเหมาเพื่อมาดำเนินการงานจากการประมูลจากเจ้าของโครงการถือเป็นช่องทางการรับงานที่สำคัญที่สุดสำหรับบริษัทฯ

2) การประมูลงานจากผู้รับเหมาโครงการหลัก (Main Contractor)

บริษัทฯ รับเหมาก่อสร้างในโครงการต่างๆ ทั้งในประเทศไทย
และต่างประเทศผ่านทางผู้รับเหมาโครงการหลักระดับสากล ซึ่งบริษัทฯ
จะรับงานในลักษณะของผู้รับเหมาช่วง
(Sub-Contractor)จากผู้รับเหมาโครงการหลักซึ่งมักเป็นผู้ที่มีเงินทุนสูง
มีความสามารถในการดำเนินงานที่ได้มาตรฐาน และมีชื่อเสียงและได้รับการยอมรับในระดับสากล
ผู้รับเหมาโครงการหลักจะดำเนินการเข้าประมูลงานโครงการก่อสร้างขนาดใหญ่
หรือรับเหมาโครงการทั้งหมดจากเจ้าของโครงการ จากนั้นจึงแบ่งส่วนงานออกเป็นงานย่อย
ว่าจ้างให้บริษัทฯ และผู้รับเหมาช่วง (Sub-Contractor) รายอื่นเป็นผู้ดำเนินการ

ในการคัดสรรผู้รับเหมาช่วงเพื่อรับงานย่อยนั้น
เนื่องจากผู้รับเหมาโครงการหลักจะต้องคำนึงถึงความปลอดภัยในการทำงานและคุณภาพงานของผู้รับเหมาช่วง
ผู้รับเหมาโครงการหลักจะคัดสรรผู้รับเหมาช่วงโดยพิจารณาจากประวัติการทำงานเป็นสำคัญ
ที่แสดงถึงความสามารถในการก่อสร้างงานที่มีคุณภาพได้มาตรฐานในระดับสากล
และเป็นที่ยอมรับในอุตสาหกรรมเท่านั้น ผู้รับเหมาโครงการหลักที่ว่าจ้างให้บริษัทฯ
เป็นผู้รับเหมาช่วงทั้งหมดเคยมีประสบการณ์การทำงานกับบริษัทฯ ในโครงการต่างๆ
ในประเทศไทยมาก่อน ซึ่งบริษัทฯ ได้แสดงให้เห็นว่า บริษัทฯ
มีความพร้อมในการเป็นผู้รับเหมาช่วงในโครงการที่มีความซับซ้อนต้องการคุณภาพงานที่ดี
และต้องการความปลอดภัยขั้นสูงสุด ทำให้บริษัทฯ
ได้รับการแนะนำจากผู้รับเหมาโครงการหลักอย่างต่อเนื่อง งานสำคัญในอดีตที่บริษัทฯ
ได้รับผ่านช่องทางนี้ ได้แก่ โครงการ Singapore Parallel Train ที่ประเทศสิงคโปร์
ซึ่งบริษัทฯ ได้รับการแนะนำจากบริษัท Foster Wheeler Parsons เป็นต้น

3 ลักษณะลูกค้าและกลุ่มลูกค้าเป้าหมาย

  กลุ่มลูกค้าเป้าหมายของบริษัทฯ สามารถจำแนกเป็น 4 กลุ่ม ตามประเภทอุตสาหกรรมของลูกค้า
  ได้แก่

1)  กลุ่มลูกค้าในอุตสาหกรรมปิโตรเลียมและปิโตรเคมี

กลุ่มลูกค้าในอุตสาหกรรมปิโตรเลียมและปิโตรเคมี ของบริษัทฯ
เป็นกลุ่มลูกค้าในอุตสาหกรรมสำรวจและผลิตปิโตรเลียม อุตสาหกรรมกลั่นน้ำมัน ได้แก่
โรงกลั่นน้ำมัน โรงแยกก๊าซ เป็นต้น ซึ่งเป็นอุตสาหกรรมต้นทาง (Upstream industry)
และโรงงานอุตสาหกรรมแปรรูปผลิตภัณฑ์จากปิโตรเลียม เช่น โรงงานผลิตสารโอเลฟินส์
ที่ใช้เป็นวัตถุดิบในการผลิตเม็ดพลาสติกชนิดต่างๆ และผลิตภัณฑ์อะโรเมติกส์โพลีออล
ซึ่งเป็นวัตถุดิบสำหรับผลิตโพลียูรีเทน และโฟม รวมถึงผลิตภัณฑ์น้ำมันอื่นๆ
ซึ่งเป็นอุตสาหกรรมขั้นปลาย (Downstream industry)
บริษัทฯได้รับงานในลักษณะของโครงการก่อสร้างโรงงานใหม่
และโครงการขยายกำลังการผลิตภายในโรงงานเดิม

จากผลงาน
ในอดีตบริษัทฯมีศักยภาพในการดำเนินการเป็นผู้รับเหมาหลักในโครงการขยายกำลังการผลิตในโรงกลั่นน้ำมันของบริษัท
ไทยออยล์ จำกัด (มหาชน)
รวมถึงเป็นผู้รับเหมาโครงการก่อสร้างโรงกลั่นน้ำมันของโรงกลั่นน้ำมันชั้นนำของโลก อาทิ
โรงกลั่นน้ำมันของบริษัท เอสโซ่ แสตนดาร์ด ประเทศไทย จำกัด (ปัจจุบันชื่อ บริษัท เอสโซ่
(ประเทศไทย) จำกัด (มหาชน)) บริษัท น้ำมันคาลเท็กซ์ (ไทย) จำกัด (ปัจจุบันชื่อ บริษัท
เชฟรอน (ไทย)จำกัด) ซึ่งเป็นบริษัทในเครือของเชฟรอน คอร์ปอเรชั่น เป็นต้น
การร่วมงานในโครงการก่อสร้างของโรงกลั่นน้ำมันอย่างต่อเนื่องทำให้บริษัทฯ
มีชื่อเสียงและเป็นที่ยอมรับในวงการรับเหมาก่อสร้างโรงงานอุตสาหกรรมปิโตรเลียมส่งผลให้บริษัทฯได้รับโอกาสให้เป็นผู้รับเหมาก่อสร้างในอุตหกรรมปิโตรเลียมและปิโตรเคมีอย่างต่อเนื่อง

2) กลุ่มลูกค้าในอุตสาหกรรมพลังงาน

กลุ่มลูกค้าของบริษัทฯ ในกลุ่มอุตสาหกรรมพลังงาน ได้แก่ โรงไฟฟ้า
ซึ่งงานของบริษัทส่วนใหญ่เป็นการก่อสร้างโครงสร้างโรงไฟฟ้า ประกอบและติดตั้งท่อแก๊ส ท่อไอน้ำ
รวมถึงการปรับปรุงเครื่องจักรและอุปกรณ์ต่างๆ ซึ่งที่ผ่านมาบริษัทฯ
เคยเป็นผู้รับเหมาก่อสร้างในโครงการก่อสร้างโรงไฟฟ้าบางประกง
โดยรับผิดชอบการก่อสร้างโครงสร้างโลหะในโรงไฟฟ้าหน่วยที่ 3 และ 4 จากทั้งหมด 4 หน่วย
โครงการก่อสร้าง COCO Phase III ของบริษัท เดอะโคเจเนอเรชั่น จำกัด (ปัจจุบัน คือ บมจ.
โกลว์ พลังงาน) ซึ่งเป็นโรงไฟฟ้าจากถ่านหิน
รวมถึงโครงการของลูกค้าผู้ผลิตกระแสไฟฟ้ารายย่อยต่างๆ (Small Power Producer - SPP)

3) กลุ่มลูกค้าในอุตสาหกรรมเหมืองแร่

กลุ่มลูกค้าของบริษัทในกลุ่มอุตสาหกรรมเหมืองแร่ ได้แก่ โรงงานผลิตและแปรรูปแร่ต่างๆ เช่น
เหล็กอลูมิเนียม ทองแดง เป็นต้น
ซึ่งปัจจุบันได้ดำเนินการก่อสร้างแล้วเสร็จและส่งมอบหมายงานแล้วเมื่อต้นปี 2555 คือ
การก่อสร้างโครงการ Ambatovy ในประเทศสาธารณรัฐมาดากัสการ์ ซึ่งเป็นการร่วมทุนระหว่าง
Sherritt International Corporation (ประเทศแคนาดา), ซูมิโตโม คอร์ปอเรชั่น
(ประเทศญี่ปุ่น), Kores (ประเทศเกาหลี) และ SNC Lavalin (ประเทศแคนาดา)
ซึ่งเป็นผู้จัดการโครงการ นับได้ว่าเป็นโครงการถลุงแร่ที่ใหญ่ที่สุด โดยบริษัทฯ
รับผิดชอบงานก่อสร้างในส่วนที่เป็นโครงสร้างโรงถลุงเหล็ก ประกอบและติดตั้งระบบท่อก๊าซ
ติดตั้งถังบรรจุ เครื่องจักรและอุปกรณ์ต่างๆ

4) กลุ่มอุตสาหกรรมอื่นๆ

กลุ่มลูกค้าของบริษัทฯในอุตสาหกรรมอื่นได้แก่ อุตสาหกรรมหนักทั่วไป เช่น
โรงงานอุตสาหกรรมอาหาร โรงงานอุตสาหกรรมการเกษตรขนาดใหญ่ โรงงานแปรรูป เป็นต้น
โดยที่ผ่านมาบริษัทฯ เป็นผู้รับเหมาก่อสร้างในโครงการโรงงานเบียร์
ที่จังหวัดกำแพงเพชรของบริษัท เบียร์ไทย (1991) จำกัด (มหาชน)
ซึ่งเป็นบริษัทในเครือของบริษัท ไทยเบฟเวอเรจ จำกัด (มหาชน)
ความสามารถในการรับงานที่มูลค่าสูงขึ้นอย่างต่อเนื่องของบริษัทฯ
เป็นหนึ่งในเครื่องชี้วัดถึงความสำเร็จในการเสริมสร้างขีดความสามารถในการแข่งขันของบริษัทฯ
ได้เป็นอย่างดี

4. ภาวะอุตสาหกรรมและการแข่งขัน

1)  ภาวะอุตสาหกรรมรับเหมาก่อสร้างในโรงงานอุตสาหกรรมหนัก

เนื่องจากบริษัทฯ เป็นผู้ดำเนินธุรกิจรับเหมาก่อสร้างในโรงงานอุตสาหกรรม
โดยเฉพาะในโรงงานอุตสาหกรรมพลังงาน และอุตสาหกรรมปิโตรเคมี
การเติบโตของอุตสาหกรรมพลังงานและอุตสาหกรรม
ปิโตรเคมีจึงมีผลกระทบในเชิงบวกต่อธุรกิจของบริษัทฯ ทั้งนี้อุตสาหกรรมพลังงาน
และอุตสาหกรรมปิโตรเคมีมีการเติบโตอย่างต่อเนื่องตามอุปสงค์ของการใช้พลังงาน
และผลิตภัณฑ์ปิโตรเคมี และการเจริญเติบโตของผลิตภัณฑ์มวลรวม(GDP) ของโลก

ในช่วง 10 ปี ที่ผ่านมา ผลิตภัณฑ์มวลรวมของโลก (GDP) เติบโตในอัตราเฉลี่ย (CAGR) ร้อยละ
3.1ในขณะที่กองทุนการเงินระหว่างประเทศ (International Monetary Fund-IMF)
คาดการณ์ว่าผลิตภัณฑ์มวลรวม(GDP) ของโลก จะเติบโตในอัตราเฉลี่ย (CAGR) ร้อยละ 3.7
ในช่วงระหว่างปี 2554 ถึงปี 2559 ซึ่งการเจริญเติบโตของเศรษฐกิจและอุตสาหกรรม
บ่งชี้ถึงแนวโน้มของความต้องการพลังงานที่มีแนวโน้มเพิ่มขึ้น
รวมทั้งแนวโน้มการขยายตัวของอุตสาหกรรมพลังงานและปิโตรเคมี

นอกจากนี้ การเติบโตทางเศรษฐกิจอย่างรวดเร็วของประเทศจีนและอินเดีย
เป็นปัจจัยหลักในการเติบโตของเศรษฐกิจโลก โดยมีอัตราการเติบโตเฉลี่ย (CAGR) สูงถึงร้อยละ
10.7 และร้อยละ 7.8 ตามลำดับ ในช่วงระหว่างปี 2544 ถึงปี 2553
การขยายตัวอย่างรวดเร็วของทั้งสองประเทศ
ส่งผลให้ความต้องการสินค้าอุปโภคบริโภคของโลกเพิ่มขึ้นอย่างมีนัยสำคัญ
และเป็นปัจจัยหลักทำให้ราคาสินค้าโภคภัณฑ์ต่างๆ เพิ่มขึ้นอย่างต่อเนื่องตัวเลขในอดีต
ตัวเลขประมาณการเช่น ราคาน้ำมัน และราคาแร่ต่างๆ ซึ่งปัจจัยต่างๆ
ที่กล่าวมาข้างต้นเป็นผลทำให้ความต้องการงานรับเหมาก่อสร้างในโรงงานอุตสาหกรรมหนักเพิ่มขึ้น

แผนภาพด้านล่างแสดงอัตราการเติบโตของผลิตภัณฑ์มวลรวมของโลก ประเทศจีน
และประเทศอินเดีย ในอดีตและค่าประมาณการในอนาคต ในช่วงปี 2544 ถึงปี 2559

[]

ที่มา : ฐานข้อมูลเศรษฐกิจโลกโดยกองทุนการเงินระหว่างประเทศ (International
Monetary Fund-IMF)

2)  ภาวะการแข่งขันในอุตสาหกรรมรับเหมาก่อสร้างในโรงงานอุตสาหกรรมหนัก

งานรับเหมาก่อสร้างในโรงงานอุตสาหกรรมหนัก (Mechanical Construction)
ส่วนใหญ่เป็นงานที่มีการแข่งขันไม่รุนแรง เนื่องจากลูกค้ามักเลือกผู้รับเหมาที่มีชื่อเสียง
หรือมีประสบการณ์ในการทำงานมาก่อน
เพื่อให้มั่นใจว่าผู้รับเหมาสามารถทำงานได้ตรงตามแบบและมาตรฐานที่กำหนดไว้
เพราะโครงการส่วนใหญ่เป็นโครงการขนาดใหญ่และเกี่ยวเนื่องกับการผลิต
ทำให้การเข้ามาของผู้รับเหมารายใหม่เป็นไปได้ยาก
และเป็นผลทำให้มีผู้เชี่ยวชาญที่มีศักยภาพในการแข่งขันน้อยราย บริษัทฯ
มีจุดเด่นในการดำเนินการก่อสร้างที่ได้มาตรฐาน คุณภาพของผลงานที่เชื่อถือได้
การส่งมอบงานตรงเวลาตามกำหนด รวมถึง
ความสามารถในการควบคุมความปลอดภัยในระหว่างการดำเนินงานระดับมาตราฐานสากล
ทำให้ชื่อเสียงบริษัทฯ เป็นที่ไว้วางใจในวงการก่อสร้างโรงงานอุตสาหกรรมหนักมาตลอดระยะเวลา
18 ปี

คู่แข่งของบริษัทฯ ที่สำคัญในประเทศไทย ได้แก่ บริษัท เอสทีพี แอนด์ ไอ จำกัด (มหาชน) บริษัท
ซิโนไทย เอ็นจีเนียริ่งแอนด์คอนสตรัคชั่น จำกัด (มหาชน) และบริษัท วัฒนไพศาลเอ็นยิเนียริ่ง
จำกัด อย่างไรก็ดีคู่แข่งขันแต่ละรายจะมีจุดมุ่งเน้นต่างกัน โดยบริษัทฯ
จะมุ่งเน้นไปในส่วนงานรับเหมาก่อสร้างงานในโรงงานอุตสาหกรรมหนัก (Construction)
โดยจะมีสัดส่วนของงานออกแบบทางวิศวกรรม (Engineering) งานจัดหาวัตถุดิบในการผลิต
(Procurement) ไม่มากเมื่อเทียบกับคู่แข่งของบริษัท

สำหรับการแข่งขันในต่างประเทศจะเป็นการแข่งขันระหว่างผู้รับเหมาก่อสร้างขนาดใหญ่ในต่างประเทศ
เช่น Chiyoda Corporation (ประเทศญี่ปุ่น) JGC Corporation (ประเทศญี่ปุ่น) Hitashi
Zosen (ประเทศญี่ปุ่น)Foster Wheeler Parsons (ประเทศสหรัฐอเมริกา) เป็นต้น
โดยบริษัทฯ จะสร้างความสัมพันธ์ที่ดีเพื่อสร้างโอกาสในการร่วมทำงานกับบริษัทฯเหล่านี้ ซึ่งบริษัทฯ
อาจจะได้รับงานจากจากการแนะนำในกรณีที่บริษัทขนาดใหญ่ในต่างประเทศเป็นผู้บริหารโครงการ
(EPCM) หรือดำเนินการในลักษณะเป็นผู้รับเหมาช่วงต่อจากผู้รับเหมาหลักของโครงการ (Main
Contractor) เช่น ในโครงการ Singapore Pararell Train ที่ประเทศสิงคโปร์ ซึ่งบริษัทฯ
รับงานจากบริษัท Foster Wheeler Parsons

จากภาพรวมอุตสาหกรรมที่กล่าวมา
การเจริญเติบโตอย่างรวดเร็วทางเศรษฐกิจของประเทศที่มีประชากรเป็นจำนวนมาก เช่น จีน
และอินเดีย ทำให้ความต้องการและราคาของผลิตภัณฑ์จากโรงงานอุตสาหกรรมหนักเพิ่มสูงขึ้น
และส่งผลให้ผู้ประกอบการขยายกำลังการผลิตในโรงงานอุตสาหกรรมหนัก
เพื่อตอบสนองความต้องการทางเศรษฐกิจ
ส่งผลให้บริษัทในอุตสาหกรรมรับเหมาก่อสร้างในโรงงานอุตสาหกรรมหนักมีการรับงานและรายได้ที่เพิ่มมากขึ้น

แนวโน้ม

ผลจากการขยายตัวของเศรษฐกิจและอุตสาหกรรมโลกอย่างต่อเนื่อง
เป็นผลให้การก่อสร้างโรงงานอุตสาหกรรมหนักมีแนวโน้มเพิ่มสูงขึ้นเพื่อตอบสนองความต้องการทางเศรษฐกิจที่เติบโตอย่างรวดเร็ว
นอกจากนี้ การซ่อมบำรุงเครื่องจักรและอุปกรณ์ในโรงงานอุตสาหกรรมตามกำหนดอายุการใช้งาน
และปิดสายการผลิตเพื่อปรับปรุงประสิทธิภาพของโรงงานเป็นปัจจัยหลักในการเพิ่มประสิทธิภาพ
และเพิ่มกำลังการผลิต
ปัจจัยดังกล่าวส่งผลให้ธุรกิจรับเหมาก่อสร้างโรงงานอุตสาหกรรมหนักมีแนวโน้มที่จะขยายตัวได้มากในอนาคต
โดยเฉพาะในอุตสาหกรรมปิโตรเลียมและปิโตรเคมี ที่คาดว่าจะมีการลงทุนสร้างโรงงานใหม่
และซ่อมบำรุงโรงงานทั่วโลกไม่ต่ำกว่า 56,430 ล้านเหรียญสหรัฐฯ และ 63,875
ล้านเหรียญสหรัฐฯ ตามลำดับ ในปี 2554 และมีแนวโน้มเพิ่มขึ้นเป็นลำดับ

ปัจจัยและองค์ประกอบข้างต้นเพิ่มโอกาสให้แก่บริษัทฯ ในการได้รับงานในต่างประเทศ
เนื่องจากพันธมิตรของบริษัทฯ
ซึ่งเป็นผู้ให้บริการงานก่อสร้างโรงงานอุตสาหกรรมหนักในระดับสากลเป็นหนึ่งในผู้นำการให้บริการงานก่อสร้างโครงการโรงงานอุตสาหกรรมที่เจ้าของโครงการในระดับสากลไว้วางใจ
มั่นใจและใช้บริการเสมอ ดังนั้น
การที่พันธมิตรของบริษัทได้รับงานอย่างต่อเนื่องจะส่งผลให้บริษัทมีโอกาสได้รับงานอย่างต่อเนื่องเช่นกัน
สำหรับงานโครงการเดิมในต่างประเทศที่บริษัทฯ เป็นผู้ให้บริการนั้น
ผู้บริหารโครงการหรือเจ้าของโครงการมีความมั่นใจในคุณภาพและมาตรฐานการดำเนินงานของบริษัทฯ
จึงมีการขยายงานและใช้บริการงานของบริษัทฯ อย่างต่อเนื่อง

สำหรับงานโครงการในประเทศไทยนั้น
ถึงแม้การลงทุนของอุตสาหกรรมปิโตรเลียมและปิโตรเคมีมีอัตราการขยายตัวที่เริ่มชะลอตัวลง
อันเกิดจากความผันผวนของราคาน้ำมันในตลาดโลก อย่างไรก็ตาม
การลงทุนก่อสร้างโรงงานใหม่และ/หรือขยายกำลังการผลิตในประเทศไทยยังมีอย่างต่อเนื่อง
ซึ่งบริษัทฯ
เป็นที่รู้จักในวงการของผู้ประกอบการในอุตสาหกรรมและได้รับการยอมรับในผลงานและคุณภาพ
จึงส่งผลทำให้ บริษัทฯ สามารถรับงานและให้บริการได้อย่างต่อเนื่อง

3.  การจัดหาวัตถุดิบ

บริษัทฯ
ดำเนินการจัดหาวัตถุดิบสำหรับงานก่อสร้างในโรงงานอุตสาหกรรมหนักจากผู้จัดจำหน่ายหลายราย
โดยไม่มีการพึ่งพิงผู้จัดหาวัตถุดิบรายใดรายหนึ่งเป็นสำคัญ ซึ่งวัตถุดิบที่บริษัทฯ
จัดหาเพื่อใช้ในการดำเนินงานของบริษัทฯ สามารถจำแนกได้ 2 ประเภท ได้แก่

1.  วัสดุก่อสร้าง

การดำเนินการรับเหมาก่อสร้างโครงสร้างเหล็กของบริษัทฯ
จะมีทั้งโครงการที่ลูกค้าเป็นผู้ทำหน้าที่ในการจัดเตรียมวัตถุดิบ และโครงการที่บริษัทฯ
รับเป็นผู้จัดหาวัตถุดิบให้แก่ลูกค้า ในโครงการที่บริษัทฯรับเป็นผู้จัดหาวัตถุดิบให้ก้บลูกค้า บริษัทฯ
จะทำการกำหนดคุณสมบัติของวัสดุก่อสร้างร่วมกันกับลูกค้า
และทำการจัดซื้อวัสดุให้ได้คุณภาพตรงตามความต้องการของลูกค้าโดยจะตรวจสอบราคาจากผู้ผลิตและผู้จำหน่ายหลายๆราย
เพื่อเปรียบเทียบราคา คุณภาพ และเงื่อนไขที่เหมาะสมก่อนตัดสินใจสั่งซื้อ
เพื่อให้ได้วัสดุก่อสร้างที่มีคุณภาพและราคาที่คุ้มค่าที่สุด นอกจากนี้
บริษัทฯมีนโยบายไม่พึ่งพาผู้จัดจำหน่ายหรือผู้ผลิตรายใดรายหนึ่งเป็นพิเศษ
เพื่อเป็นการลดความเสี่ยงในการทำธุรกิจ และเป็นการเพิ่มอำนาจการต่อรองราคาให้แก่บริษัทฯ

  วัสดุก่อสร้างที่มีมูลค่าสูงที่บริษัทฯ เป็นผู้จัดหาวัตถุดิบเอง ได้แก่

1)  เหล็กแผ่น (Steel Plate) คือ
    เหล็กกล้าที่ถูกรีดเป็นแผ่นเพื่อใช้สำหรับประกอบเพื่อทำเป็นโครงสร้างทั่วไป เช่น อาคาร
    ถังต่างๆ และภาชนะความดัน เป็นต้น ซึ่งสามารถแบ่งออกเป็น 4 ชนิด ได้แก่ เหล็กแผ่นม้วน
    เหล็กแผ่นแถบ เหล็กแผ่นหนา และเหล็กแผ่นบาง

2)  เหล็กรูปพรรณหรือเหล็กโครงสร้าง (Steel Structure) คือ
    เหล็กที่ผลิตออกมามีหน้าตัดเป็นรูปลักษณะต่างๆ เช่น เหล็กรูปตัว I เหล็กรูปตัว H
    และเหล็กรูปตัว T เป็นต้น

วัสดุก่อสร้างที่บริษัทฯใช้เป็นวัตถุดิบส่วนใหญ่ ได้แก่ ท่อโลหะ และเหล็กชนิดต่างๆเช่น เหล็กแผ่น
เหล็กรูปพรรณ เหล็กโครงสร้าง เป็นต้น นอกจากนี้ยังมีวัสดุก่อสร้างอื่นๆ อาทิ น๊อต สกรู ฉนวน
และวัสดุสิ้นเปลืองต่างๆ

2. เครื่องจักรและอุปกรณ์

ปัจจุบันบริษัทฯ มีเครื่องจักรและอุปกรณ์สำหรับงานรับเหมาก่อสร้างที่พร้อมใช้งานอย่างพอเพียง
ในกรณีที่บริษัทฯ จำเป็นต้องการจัดหาเครื่องจักรและอุปกรณ์เพิ่มเติม บริษัทฯ
จะดำเนินการจัดซื้อและ/หรือเช่าตามความเหมาะสม ในขั้นตอนการจัดซื้อหรือเช่านั้น บริษัทฯ
จะดำเนินการพิจารณาคุณสมบัติ ราคา และเงื่อนไขจากผู้จัดจำหน่ายหลายรายก่อนดำเนินการสั่งซื้อ

3.  ผลกระทบต่อสิ่งแวดล้อม

บริษัทฯ ให้ความสำคัญในการบริหารจัดการเพื่อให้การประกอบธุรกิจของบริษัทฯ
ไม่ส่งผลกระทบในเชิงลบต่อสิ่งแวดล้อม โดยบริษัทฯ
ได้วางแนวนโยบายที่จะปฏิบัติตามกฏระเบียบต่างๆ ที่เกี่ยวข้องอย่างเคร่งครัด นอกจากนี้บริษัทฯ
ไม่เคยถูกร้องเรียนจากชุมชนและมีข้อพิพาทหรือถูกยื่นฟ้องเกี่ยวกับการสร้างผลกระทบต่อสิ่งแวดล้อมจากหน่วยงานของรัฐแต่อย่างใด

4.  ประกาศนียบัตรที่บริษัทฯได้รับในอดีตที่สำคัญ

บริษัทฯมีชื่อเสียงเป็นที่ยอมรับในวงการก่อสร้างโลหะในโรงงานอุตสาหกรรมหนัก
ดังจะเห็นได้จากประกาศนียบัตรต่างๆที่บริษัทฯได้รับจากเจ้าของโครงการและจากผู้รับเหมาหลักในช่วง
10 ปีที่ผ่านมา ดังนี้

  --------------------------- ------------------------------ ----------------------------------------------
  ชื่อลูกค้า                      ลักษณะโครงการ                   ประกาศนียบัตรที่ได้รับ

  บริษัท ไทยผลิตภัณฑ์ยิบซั่ม จำกัด(    โครงการขยาย                    ผู้รับจ้างยอดเยี่ยม
  มหาชน)                                                     

  บริษัท เอสโซ่(ประเทศไทย) จำกัด  งานประกอบและติดตั้งระบบเครื่องจักร   ผลงานยอดเยื่ยม
  (มหาชน)                                                    

  บริษัท ไทยออยส์ จำกัด (มหาชน)   ปรับปรุงและซ่อมบำรุงโรงงาน         ผลงานยอดเยี่ยม

  บริษัท อะโรเมติกส์ (ประเทศไทย)  Turnaround                     ดำเนินการตามนโยบายด้านความปลอดภัยอย่างมีประสิทธิภาพ
  จำกัด (มหาชน)                                               

  บริษัท ไทยผลิตภัณฑ์ยิบซั่ม          งานประกอบและติดตั้งระบบเครื่องจักร   ผู้รับจ้างยอดเยี่ยม
  จำกัด(มหาชน)/                                               

  Electrowatt-Ekono           สร้างโรงไฟฟ้า                    ความปลอดภัยเป็นเลิศ
  (Thailand) Ltd.                                            
  --------------------------- ------------------------------ ----------------------------------------------

ตัวอย่างผลงานบางส่วนในอดีตที่สำคัญและสร้างชื่อเสียงให้บริษัทฯในช่วง 10 ที่ผ่านมา สรุปได้ดังนี้

+----+-------------------+---------------------+------------+--------+
| ลำ | ชื่อลูกค้า/ที่ตั้งโครงการ | ลักษณะโครงการ        | ระยะเว     | ม      |
| ดับ |                   |                     | ลาดำเนินการ | ูลค่างาน |
|    |                   |                     |            |        |
|    |                   |                     |            | (ล     |
|    |                   |                     |            | ้านบาท) |
+----+-------------------+---------------------+------------+--------+
| 1. | Foster            | งานประกอบและติด      | 1.08 ปี     | 8      |
|    | Whe               | ตั้งระบบท่อเพื่อการส่งออก |            |        |
|    | eler/ประเทศฟิลิปปินส์ |                     | (2544-45)  |        |
+----+-------------------+---------------------+------------+--------+
| 2. | Bayer Thai/foster | งานประกอบและต       | 7 เดือน     | 150    |
|    | Wheeler/ประเทศไทย | ิดตั้งท่อระบบและซ่อมบำรุง |            |        |
|    |                   |                     | (2544)     |        |
+----+-------------------+---------------------+------------+--------+
| 3. | JGC               | งานประกอบและติด      | 1.08 ปี     | 220    |
|    | Corp              | ตั้งเครื่องจักรและก่อสร้าง |            |        |
|    | oration/ประเทศไทย |                     | (2545-46   |        |
+----+-------------------+---------------------+------------+--------+
| 4. | JGC               | งานประกอบและติดตั้งระ  | 9 เดือน     | 120    |
|    | Corp              | บบเครื่องจักรและระบบท่อ |            |        |
|    | oration/ประเทศไทย |                     | (2548)     |        |
+----+-------------------+---------------------+------------+--------+
| 5  | Kvaener/ประเทศไทย | งานประกอบแล         | 11 เดือน    | 590    |
|    |                   | ะติดตั้งระบบเครื่องจักรแล |            |        |
|    |                   | ะระบบท่อสำหรับโรงหลอม | (2546-47)  |        |
|    |                   | โรงกลั่น โรงผลิตกรด    |            |        |
+----+-------------------+---------------------+------------+--------+
| 6  | MKK/ประเทศไทย     | งานประกอบแล         | 9 เดือน     | 100    |
|    |                   | ะติดตั้งเครื่องและระบบท่อ |            |        |
|    |                   |                     | (2547-48)  |        |
+----+-------------------+---------------------+------------+--------+
| 7  | BPB Thai Gypsum   | งานประกอบและติดตั้งเ   | 1 ปี        | 200    |
|    | Product Co.,Ltd   | ครื่องจักรและการก่อสร้าง |            |        |
|    | /นิค               |                     | (2547-48)  |        |
|    | มอุตสาหกรรมแหลาฉบัง |                     |            |        |
|    | ศรีราชา            |                     |            |        |
+----+-------------------+---------------------+------------+--------+
| 8  | Foster            | งานประกอบแล         | 1 ปี        | 520    |
|    | Wheeler/I         | ะติดตั้งเครื่องและระบบท่อ |            |        |
|    | ndorama/ประเทศไทย |                     | (2548-49)  |        |
+----+-------------------+---------------------+------------+--------+
| 9  | Beer              | งานประกอบและติดตั้งเ   | 1.8 ปี      | 450    |
|    | Thai/ประเทศไทย    | ครื่องจักรและการก่อสร้าง |            |        |
|    |                   |                     | (2548-49)  |        |
+----+-------------------+---------------------+------------+--------+
| 10 | JGC/ประเทศกาตาร์   | งานประกอบและติด      | 1 ปี        | 600    |
|    |                   | ตั้งเครื่องจักรและระบบท่อ |            |        |
+----+-------------------+---------------------+------------+--------+
| 11 | Thai Oil CDU3     | งานประกอบและติดต     | 1 ปี        | 1440   |
|    | R                 | ั้งเครื่องจักรระบบท่อฉนวน |            |        |
|    | evarmp//ประเทศไทย |                     | (2550-51)  |        |
+----+-------------------+---------------------+------------+--------+
| 12 | Exxon/FWP         | งานประกอบและติด      | 2 ปี        | 950    |
|    | /PEC/ประเทศสิงคโปร์ | ตั้งเครื่องจักรและระบบท่อ |            |        |
|    |                   |                     | (2553-54)  |        |
+----+-------------------+---------------------+------------+--------+
| 13 | Dynatec           | โครงการ Ambatovy    | 4.5 ปี      | 7,832  |
|    | Madagasca         | P                   |            |        |
|    | r/ประเทศมาดากัสการ์ | roject/ก่อสร้างโรงงาน | มิ.ย        |        |
|    |                   | ผลิตแร่นิกเกิลและโคบอลด์ | .2551-ธ.ค. |        |
|    |                   |                     | 2555       |        |
+----+-------------------+---------------------+------------+--------+
| 14 | บริษัท ไทยพาราไซลีน  | โครงการ TPX         | 1 ปี        | 172    |
|    | จำกัด /ประเทศไทย   | Expansion           |            |        |
|    |                   | PhaseII/งานโค       | ก.ย. 2554  |        |
|    |                   | รงสร้างเหล็กและระบบท่อ | – ก.ย. 55  |        |
+----+-------------------+---------------------+------------+--------+
| 15 | SLL Manufacturing | โครงการ             | 9 เดือน     | 21     |
|    | /ประเทศไทย        | Tiger/              |            |        |
|    |                   | ประกอบและติดตั้งถังบรรจุ | ต.ค. 2554  |        |
|    |                   |                     | – มิ.ย.     |        |
|    |                   |                     | 2555       |        |
+----+-------------------+---------------------+------------+--------+

4.6 งานที่ยังไม่ได้ส่งมอบ

งานที่ยังไม่ส่งมอบ ณ วันที่ 31 ธันวาคม 2555 มีโครงการที่อยู่ระหว่างการดำเนินงานมูลค่ารวม
2,014 ล้านบาท โดยเป็นมูลค่างานที่ยังไม่ได้รับรู้รายได้ ทั้งสิ้น1,721 ล้านบาท

+----------------+---------------------+--------+--------+----------+
| ชื่อล            | ลักษณะโครงการ        | ระยะ   | มูลค่าโ  | มูลค่า     |
| ูกค้า/ที่ตั้งโครงการ |                     | เวลาดำ | ครงการ | ของงานที่ย |
|                |                     | เนินการ | ประมาณ | ังไม่ส่งมอบ |
|                |                     |        |        | (ล้านบาท) |
|                |                     |        | (ล     |          |
|                |                     |        | ้านบาท) |          |
+================+=====================+========+========+==========+
| Best Tech &    | FMG Slomon Iron ORE | เม.ย.  | 336    | 43       |
| Engineering    | Project Thailand    | 2555 – |        |          |
| Co.,Ltd.       |                     |        |        |          |
|                |                     | มี.     |        |          |
|                |                     | ค.2556 |        |          |
+----------------+---------------------+--------+--------+----------+
| Thai Oil       | โครงการ TPX         | ก.ย.   | 1,678  | 1,678    |
| Public Company | Expansion Phase II/ | 2554 – |        |          |
| Limited        |                     |        |        |          |
|                | งานโค               | เม.ย.  |        |          |
|                | รงสร้างเหล็กและระบบท่อ | 2555   |        |          |
+----------------+---------------------+--------+--------+----------+
| รวม            |                     |        | 2,014  | 1,721    |
+----------------+---------------------+--------+--------+----------+

(หน่วย: ล้านบาท)

สิทธิประโยชน์ต่างๆ

บัตรส่งเสริมการลงทุนที่ได้รับ

ปัจจุบันบริษัท ศรีราชาคอนสตรัคชั่น จำกัด (มหาชน)
ได้รับการส่งเสริมเรื่องการลงทุนจากคณะกรรมการส่งเสริมการลงทุน (BOI)
ในการผลิตโครงสร้างโลหะ (Steel Structure) และอุปกรณ์สำหรับงานอุตสาหกรรม ประเภท
4.19 กิจการผลิตโครงสร้างโลหะสำหรับงานก่อสร้างหรืองานอุตสาหกรรม (Fabrication
Industry) หรือการซ่อม Platformโดยสิทธิประโยชน์และเงื่อนไข มีรายละเอียดดังต่อไปนี้

  ------------------ --- ---------------------------------------------------------------------------------------------------------------------------------------------------------------------------
  เลขที่บัตรส่งเสริม      :   1155(2)/ 2553

  วันที่อนุมัติการ         :   14 มกราคม พ.ศ. 2553

  ส่งเสริมสิทธิประโยชน์       ได้รับอนุญาตนำคนต่างชาติซึ่งเป็นช่างผีมือหรือผู้ชำนาญการ,คู่สมรสและบุคคลซึ่งอยู่ในอุปการะเข้ามาในราชอาณาจักรและทำงานเฉพาะตำแหน่งหน้าที่การทำงานตามกำหนดระยะเวลาที่คณะกรรมการพิจารณาเห็นสมควร

                         สิทธิในการยกเว้นภาษีและลดหย่อนภาษี

                         ก. ได้รับยกเว้นภาษีเงินได้นิติบุคคล สำหรับกำไรสุทธิที่ได้จากการประกอบกิจการที่ได้รับการส่งเสริม มี กำหนดเวลาหกปี นับแต่วันที่เริ่มมีรายได้จากการประกอบกิจการ

                         ข.
                         ได้รับอนุญาตให้นำผลขาดทุนประจำปีที่เกิดขึ้นในระหว่างเวลาได้รับยกเว้นภาษีเงินได้ไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกินห้าปีนับแต่วันพ้นกำหนดเวลายกเว้นภาษีเงินได้

                         ค. ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาหนึ่งปี นับแต่วันนำเข้าครั้งแรก

                         ง. ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาหนึ่งปี นับตั้งแต่วันที่นำเข้าครั้งแรก

                         จ. ได้รับยกเว้นไม่ต้องนำเงินปันผลจากกิจการที่ได้รับการส่งเสริม ซึ่งได้รับยกเว้นภาษีเงินได้นิติบุคคลตามข้อ ก. ไปรวมคำนวณเพื่อเสียภาษีเงินได้ตลอดระยะเวลาที่ได้รับยกเว้นภาษีเงินได้นิติบุคคล
  ------------------ --- ---------------------------------------------------------------------------------------------------------------------------------------------------------------------------

+-----------+---+------------------------------------------------------+
| เง        | : | -   ต้องดำเนินการตามสาระสำคัญที่ของโครงการที่ได้รับการส่งเสริม  |
| ื่อนไขที่สำคัญ |   |     ในเรื่องดังต่อไปนี้                                    |
+-----------+---+------------------------------------------------------+
|           |   | ก. ชนิดผลิตภัณฑ์ โครงสร้างโลหะ (Steel Structures)         |
|           |   | และอุปกรณ์สำหรับงานอุตสาหกรรม เช่น ถังความดัน, ถัง, ระบบท่อ   |
|           |   | เป็นต้น                                                |
+-----------+---+------------------------------------------------------+
|           |   | ข. ขนาดของกิจการ มีกำลังผลิตโครงสร้างโลหะ (Steel          |
|           |   | Structures) และอุปกรณ์สำหรับงานอุตสาหกรรม เช่น Pressure   |
|           |   | Vessels, Tank, ระบบท่อ เป็นต้น ปีละประมาณ 20,000 ตัน      |
|           |   | (เวลาทำงาน 8 ชั่วโมง/วัน : 300 วัน/ปี)                    |
+-----------+---+------------------------------------------------------+
|           |   | -   ต้องมีค่าใช้จ่ายในการสนับสนุนกองทุนด้านการพัฒนาเทคโนโลยี    |
|           |   |     และบุคลากร                                        |
|           |   |                                                      |
|           |   |  ตามที่คณะกรรมการส่งเสริมการลงทุนเห็นชอบรวมกันไม่น้อยกว่าร้อยละ |
|           |   |     1 ของมูลค่ายอดขายรวมใน 3 ปีแรก                      |
|           |   |     หรือมีค่าใช้จ่ายรวมกันไม่น้อยกว่า 150 ล้านบาท              |
|           |   |     แล้วแต่มูลค่าใดต่ำกว่า                                 |
+-----------+---+------------------------------------------------------+
|           |   | -   เครื่องจักรที่ได้รับการส่งเสริมจะต้องเป็นเครื่องจักรใหม่        |
|           |   |     และนำเข้ามาภายในวันที่ 10สิงหาคม พ.ศ. 2555            |
+-----------+---+------------------------------------------------------+
|           |   | -   ต้อ                                               |
|           |   | งดำเนินการให้แล้วเสร็จพร้อมที่จะเปิดดำเนินการได้ภายในเวลาไม่เกิน |
|           |   |     36 เดือนนับแต่วันที่ออกบัตรส่งเสริม                       |
+-----------+---+------------------------------------------------------+
|           |   | -   ต้องมีทุนจดทะเบียนเรียกชำระแล้วไม่น้อยกว่า 50 ล้านบาท      |
|           |   |     และบุคคลผู้มีสัญชาติไทยต้องถือหุ้นรวมทั้งสิ้นไม่น้อยกว่าร้อยละ 51  |
|           |   |     ของทุนจดทะเบียน                                    |
+-----------+---+------------------------------------------------------+
|           |   | -   มีขนาดการลงทุน (ไม่รวมค่าที่ดินและทุนหมุนเวียน) ไม่น้อยกว่า 1 |
|           |   |     ล้านบาท                                           |
+-----------+---+------------------------------------------------------+
|           |   | -   ต้องดำเนินการให้ได้รับใบรับรองระบบคุณภาพมาตรฐาน ISO     |
|           |   |     9000 หรือ ISO 14000 หรือมาตรฐานสากลอื่นที่เทียบเท่า      |
|           |   |     ภายใน 2 ปี นับแต่วันที่เปิดดำเนินการ                     |
+-----------+---+------------------------------------------------------+
|           |   | -   ต้องตั้งโรงงานในท้องที่จังหวัดชลบุรี ทั้งนี้ภายใน 15 ปี         |
|           |   |     นับแต่วันเปิดดำเนินการจะย้ายโรงงานไปตั้งในท้องที่อื่นมิได้      |
+-----------+---+------------------------------------------------------+
|           |   | -   ต้องแจ้งยืนยันการดำเนินการตามโครงการต่อสำนักงานเมื่อครบ 6 |
|           |   |     เดือน ครบ 1 ปีและครบ 2 ปี นับแต่วันที่ออกบัตรส่งเสริม       |
+-----------+---+------------------------------------------------------+